CELEX: 62010TJ0170
Language: hu
Date: 2011-11-15
Title: A Törvényszék (hatodik tanács) 2011. november 15-i ítélete.#Computer Task Group Luxembourg PSF SA (CTG Luxembourg PSF) kontra az Európai Unió Bírósága.#Szolgáltatásnyújtásra irányuló közbeszerzési szerződések - Közbeszerzési eljárás - Számítástechnikai rendszerek felhasználóinak nyújtott támogatási szolgáltatások - Az ajánlat elutasítása elkésettség miatt - A szerződés más ajánlattevő részére történő odaítélése - Megsemmisítés iránti kereset - Szerződésen kívüli felelősség.#T-170/10. és T-340/10. sz. egyesített ügyek.

A Törvényszék (hatodik tanács) 2011. november 15‑i ítélete – CTG Luxemburg PSF kontra Bíróság
      (T‑170/10. és T‑340/10. sz. egyesített ügyek)
      „Szolgáltatásnyújtásra irányuló közbeszerzési szerződések – Közbeszerzési eljárás – Számítástechnikai rendszerek felhasználóinak nyújtott támogatási szolgáltatások – Az ajánlat elutasítása elkésettség miatt – A szerződés más ajánlattevő részére történő odaítélése – Megsemmisítés iránti kereset – Szerződésen kívüli felelősség”
      1.                     Az Európai Unió közbeszerzései – Közbeszerzési eljárás – Az ajánlatok benyújtása és feladása határidejének órában való meghatározása
            – Megengedhetőség – Az irányadó időzóna megjelölésének kötelezettsége – Hiány (2342/2002 bizottsági rendelet, 130. cikk, (2) bekezdés,
            a) pont, és 145. cikk, (3) bekezdés, első albekezdés) (vö. 26–35. pont)
      2.                     Az Európai Unió közbeszerzései – Közbeszerzési eljárás – A versenydokumentációhoz való hozzáférésre biztosított határidő –
            A kért kiegészítő tájékoztatásnak a potenciális ajánlattevők részére való nyújtására vonatkozó kötelezettség – Korlátok (2342/2002
            bizottsági rendelet, 141. cikk, (2) bekezdés) (vö. 39–42. pont)
      3.                     Az Európai Unió közbeszerzései – Közbeszerzési eljárás – Ajánlatot elutasító határozat – Indokolási kötelezettség – Terjedelem
            (1605/2002 tanácsi rendelet, 100. cikk, (2) bekezdés; 2342/2002 bizottsági rendelet, 149. cikk, (2) és (3) bekezdés) (vö. 46–47.,
            49. pont)
      4.                     Az Európai Unió közbeszerzései – Közbeszerzési eljárás – A közigazgatási eljárás szabálytalansága – Joghatások – A vitatott
            határozat megsemmisítése – Feltételek (vö. 51. pont)
      Tárgy
      
         
               Egyfelől elsősorban az 1. és 2. szintű támogatás az IT-rendszerek felhasználói részére, híváskiszolgáló központ, végfelhasználói
                  hardvermenedzsment szolgáltatásokra irányuló közbeszerzési eljárás (AO 008/2009) keretében azon konzorcium által benyújtott
                  ajánlatot elutasító, a Bíróság által 2010. február 9‑én hozott határozat, amelynek a felperes is tagja, másodsorban az említett
                  elutasítást megerősítő 2010. március 5‑i határozat, harmadsorban a szerződés más ajánlattevő részére történő odaítéléséről
                  szóló határozat megsemmisítése, másfelől a felperes által e határozatok nyomán állítólagosan elszenvedett kár megtérítése
                  iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a kereseteket elutasítja.
               
            
         
                  2)
               
               
                  
               
               
                  	A Törvényszék a Computer Task Group Luxembourg PSF SA‑t (CTG Luxembourg PSF) kötelezi a költségek viselésére.